ཨ་རིའི་དམག་དོན་བློ་འདྲི་སའི་ལས་ཁུངས་རན་ཌི་ཞིབ་འཇུག་ལྟེ་གནས་ཁངགིས་ཉེ་ལམ་གསར་ཏུ་བཏོན་པའི་སྙན་ཐོའི་ནང་།རྒྱ་ནག་གི་དམག་དོན་རྒྱ་སྐྱེད་ལས་དོན་དེ་བྱ་ལྟར་མྱུར་བའི་འགྲོས་ཀྱིས་ཨ་རིའི་རྗེས་སྙེག་གིན་ཡོད།ལག་རྩལ་དང་ནུས་པའི་ཐད་ད་དུང་ཡིན་ཡང་ཨ་རི་དང་རྒྱང་ཐག་ངེས་ཅན་ཞིག་ཡོད།འོན་ཀྱང་།ས་གཤིས་ས་བབ་ཁྱད་ཏུ་འཕགས་པའི་དགེ་མཚན་ཅན་གྱི་ཐེ་ཝན་དང་།ལྷོ་རྒྱ་ནག་རྒྱ་མཚོ་སོགས་ལས།རྒྱ་ནག་གིས་སྒམ་བརླིང་གཟབ་ནན་ངང་ཨ་རི་ལ་འགྲན་སློང་རྒྱུར་དམག་ཤུགས་ཀྱིས་འདང་ངེས་ཡིན།དེའི་སྟབས་ཀྱིས།ཝ་ཞིན་ཊིན་གྱིས་ངེས་པར་དུ་བསམ་བློ་ཞིབ་མོ་བཏངསྟེ་གདོང་ལེན་ཐབས་ཇུས་འཚོལ་གྲུབ་བྱས་ནས།རྒྱ་ནག་གིས་ཨ་རིའི་དམག་ཤུགས་ཉམས་དམས་སུ་སོང་བར་བསམ་ནོར་ཐེབས་སྟེ་འཐབ་འཁྲུག་གི་ལམ་ཁར་ལས་སླ་བོར་ཞུགས་རྒྱུར་གཡོལ་འགོག་ཐུབ་དགོས།ཞེས་བཀོད་འདུག